《渊明携酒图》
宋代·梁栋

渊明无心云，才出便归岫。
东皋半顷秫，所种不常有。
苦恨无酒钱，闲却持杯手。
今朝有一壶，携之访亲友。
惜无好事人，能消几壶酒。
区区谋一醉，岂望名不朽。
闲吟篱下菊，自传门前柳。
试问刘寄奴，还识此人不。

作者简介：（1242——1305） 字隆吉，湘州（在今湖北）人，迁镇江（今属江苏）。咸淳四年（1268）进士。迁宝应簿，调钱塘仁和尉，入师幕。宋亡，归武林，后卜居建康，时往来茅山中。《全宋词》存其词三首。